open-index/open-wikipedia-markdown huggingface dataset:
Sejil (ohjus)

**Sejil** (*Sajjil*, *Sajil*, *Sejjil*, *Ashoura*) on iranilainen strateginen maasta-maahan tyypin keskimatkan ohjus (IRBM). Ohjus kantaa noin 2000 kilometriä. Sejil on kaksivaiheinen ja käyttää kiinteää polttoainetta.

## Merkittävä askel Iranin ohjustekniikassa
Ohjus on noin 17.5 m pitkä, ja läpimitaltaan 1.25 m. Ohjuksessa voidaan näyttää 500–1000 kg taistelukärkiä. Siinä arvellaan käytettävän HE-taistelukärkiä kunnes Iranilla on ydinase. Testilaukaisu on havaittu vuonna 2008 ja se kantoi 800 km. Nykyisin kantomatkaksi arvoidaan 2000 km, ja jos Iran kehittää kevyemmän ohjusmateriaalin, se voi lentää 2400 km.

Kiinteäpolttoaineisen ohjuksen laukaisuvalmistelut ovat helpompia ja lyhyempiä kuin nestemäistä polttoainetta käyttävän ohjuksen. Kiinteäpolttoaineista ohjusta ei tarvitse tankata. Näin ohjus voidaan laukaista nopeasti, ennen kuin vihollinen ehtii etsiä ja tuhota liikuteltavan laukaisualustan. Siksi ydinasevallat käyttävät ohjuksissaan useimmiten kiinteää polttoainetta. Iranin Sejil on nopea lentämään ja tarkempi kuin maan nestemäistä polttoaineitta käyttävät ohjukset..

Israelilaisen asiantuntija Uzi Rubinin kiinteäpolttoaineinen mukaan ohjus on iranilaisten itsensä kehittämä, eikä ole minkään venäläisen, pohjoiskorealaisen, kiinalaisen tai pakistanilaisen ohjuksen kopio. Tällöin Sejil-ohjus on merkittävä harppaus Iranin ohjusten kehittelyssä..

## Sejil ja Iranin muut ohjukset
Ennen Sejiliä Iranilla oli kiinteäpolttoaineisissa vain noin 190 kilometriä kantava lyhyen matkan Fateh-110-ohjus, joka saattaa perustua alkujaan pidemmän kantaman kiinalaiseen DF-11A-ohjukseen. Sejil kuuluu noin 1900 km kantomatkansa puolesta samaan luokkaan kuin Shahab-3 ja Ghadr. Ghadr-110 on Shahab-johdannainen, jonka ylempi vaihe on kiinteäpolttoaineinen. Myös Shahab-3:n ylempi vaihe on nykyään kiinteäpolttoaineinen.

## Katso myös
*Iranin ydinkriisi

## Lähteet

## Aiheesta muualla
* Nato's missile defence shield 'up and running' BBC 2012
Painin Aasian-mestaruuskilpailut

**[[Paini]]n Aasian-mestaruuskilpailut** järjestää vuosittain Aasian painiliitto (AAWC). Ensimmäisen kerran Aasian mestaruuksista painittiin vuonna 1979, jolloin vain vapaapaini oli ohjelmassa. Vuonna 1981 mukaan tuli kreikkalais-roomalainen paini ja vuonna 1996 naispaini. 

Aasian-mestaruuskilpailut järjestettiin epäsäännöllisesti aina vuoteen 2003 asti, minkä jälkeen kisat on järjestetty vuosittain. Naispainin mukaantulon jälkeen kaikissa kolmessa painityylissä on kilpailtu samassa tapahtumassa samalla paikkakunnalla, poikkeuksena vuodet 1997, 2000 ja 2004.

Maanosaa ovat vapaapainissa hallinneet lähes suvereenisti Iranin edustajat, mutta kreikkalais-roomalaisessa painissa Iranin kanssa ovat tasapäisesti kilpaileet Kazakstan ja Etelä-Korea. Naispainissa kisojen mitalitaulukon on aina vienyt joko Kiina tai yleensä Japani.

## Aasian-mestaruuskilpailut

## Katso myös
* Painin maailmanmestaruuskilpailut
* Painin Euroopan-mestaruuskilpailut
* Painin maailmancup

## Lähteet
* Painitietokanta foldeak.com
Etapit 12–21 Italian ympäriajossa 2009

Tämä artikkeli sisältää **[[Italian ympäriajo 2009|Italian ympäriajon 2009]] etappien 12–21** tulokset.

## 12. etappi
### 21. toukokuuta 2009, [[Sestri Levante]]–[[Riomaggiore]], 60,6 km (henkilökohtainen aika-ajo)

## 13. etappi
### 22. toukokuuta 2009, [[Camaiore]]–[[Firenze]], 176 km

## 14. etappi
### 23. toukokuuta 2009, [[Campi Bisenzio]]–[[Bologna]], 172 km

## 15. etappi
### 24. toukokuuta 2009, [[Forlì]]–[[Faenza]], 161 km

## 16. etappi
### 25. toukokuuta 2009, [[Pergola (Italia)|Pergola]]–[[Monte Petrano]], 237 km

## 17. etappi
### 27. toukokuuta 2009, [[Chieti]]–[[Blockhaus]], 83 km

## 18. etappi
### 28. toukokuuta 2009, [[Sulmona]]–[[Benevento]], 182 km

## 19. etappi
### 29. toukokuuta 2009, [[Avellino]]–[[Vesuvius]], 164 km

## 20. etappi
### 30. toukokuuta 2009, [[Napoli]]–[[Anagni]], 203 km

## 21. etappi
### 31. toukokuuta 2009, [[Rooma]] - 14,4 km (henkilökohtainen aika-ajo)

## Lähteet
Brigitte Wolf

**Brigitte Wolf** (s. 7. toukokuuta 1967) on entinen sveitsiläinen suunnistaja. Aktiiviurallaan hän edusti suomalaista OK&nbsp;77:ää.

Grimtadin MM-kilpailuissa 1997 Wolf voitti pronssia viestistä joukkuetovereinaan Marie-Luce Romanens, Vroni König ja Sabrina Meister. EM-kilpailuissa Truskavetsissa 2000 hän voitti normaalimatkalta hopeaa. Sümegin EM-kilpailuissa 2002 hän voitti keskimatkalta ja viestistä hopeaa. 

Rapperwil-Jonan MM-kilpailuissa 2003 Wolf voitti viestistä kultaa ja pitkältä matkalta pronssia. Viestissä hänen kanssaan suunnistivat Vroni König-Salmi ja Simone Luder.

## Lähteet
Bundesverdienstkreuz

**Bundesverdienstkreuz** (virallisesti *Verdienstorden der Bundesrepublik Deutschland*, ) on ainoa yleinen Saksan valtion jakama kunniamerkki. Sitä on jaettu vuodesta 1951 ja joka vuosi 3&nbsp;000–5&nbsp;200 henkilö saa kunniamerkin.

Kunniamerkin myöntää yleensä ministeri, aluejohtaja tai pormestari. Liittopresidentti myöntää mitalin harvoissa tapauksissa joko Saksan yhtenäisyyden tai Kansainvälisenä vapaaehtoistoiminnan päivänä. Mitalin voi myöntää sekä saksalaiselle että ulkomaalaiselle henkilölle, ja sitä on jaettu tähän mennessä noin 240&nbsp;000 kappaletta. Kunnimerkki on tunnustus muun muassa sosiaalisista, poliittisista tai taloudellisista ansioista Saksan tai ihmiskunnan hyväksi.

Kunniamerkkiä jaetaan yhdeksässä luokassa:

*  Suurristin erikoisluokka
*  Suurristin 1. luokan erikoismerkki
*  Suurristin 1. luokka
*  Suurristi
*  Ritarikomentaja
*  Komentaja
*  Upseeri
*  Ritari 
*  Mitali
Suurristin 1. luokan erikoismerkki on korkein mahdollinen kunnianosoitus Saksan kansalaisille ja sen on saanut huhtikuuhun 2023 mennessä vain kolme henkilöä, jotka kaikki ovat toimineet liittokanslerina: Angela Merkel, Helmut Kohl ja Konrad Adenauer.

## Lähteet

## Aiheesta muualla
Turku-Pesis

**Turku-Pesis** on turkulainen pesäpalloseura, jonka edustusjoukkueet pelaavat miesten ja naisten suomensarjaa. Seura on perustettu vuonna 1949 ja se on voittanut naisten SM-kultaa vuonna 1982 ja pronssia 1981. Turku-Pesiksen alkuperäinen nimi oli Lännen Pallo. Nimenvaihdos tehtiin vuonna 1990.

## Historia
### Lännen Pallon perustaminen

Seura perustettiin nimellä **Lännen Pallo** vuonna 1949. Pesäpallotoiminta alkoi seuran osalta kolmanneksi korkeimmalla sarjatasolla vuonna 1950. Miesjoukkueet pelasivat sarjaa vaihtelevasti vuoteen 1964 asti. Vuonna 1965 LäPa:n naisjoukkue nousi Suomen Mestaruussarjaan. 

Naisjoukkue pelasikin SM-sarjassa yhtäjaksoisesti aina vuoteen 1986 asti. Tuona aikana joukkue saavutti SM-kultaa vuonna 1982 ja SM-pronssia 1981. Mestaruusjoukkueessa pelasivat Sirpa Helin, Marjo Hellström, Minna Hämäläinen (nyk.Lamppu), Ritva Laine (nyk. Rekola), Jaana Lindqvist, Merja Raikko (nyk. Keskinen), Teija Räsänen (nyk. Penger), Kirsti Sinisalo (nyk. Juhala), Riitta Tuomi (nyk. Valtamäki), Seija Uusitalo (nyk. Korkeamäki), Minna Varjonen, Tuula Raittila (nyk. Puikkonen), pelinjohtaja ja valmentaja Simo Lehtonen, joukkueenjohtaja Matti Vaininen. Kaudeksi 1987 Lännen Pallo putosi toiseksi korkeimmalle sarjatasolle.

## Tunnukset
### Logo

Tiedosto:Lännen Pallo logo.png | Lännen Pallon logo (1949–1990)
Tiedosto:60-vlogo.jpg | Turku-Pesiksen 60-juhlavuotis logo (2009)
Tiedosto:Turku-Pesis logo.svg| Turku-Pesiksen logo (1990–)


## Palkinnot ja huomionosoitukset
### Palkitut

**Vuoden tulokas:**
* Iina Lehkonen (2008)

### [[Itä-Länsi-ottelu|Naisten Itä-Länsi-valinnat]]
* Johanna Nieminen (1994)
* Iina Lehkonen (2011)

## Joukkueet
* Miesten suomensarja
* Naisten suomensarja
* Miesten maakuntasarja
* B-pojat
* C-tytöt
* E-tytöt
* F-pojat
* G-pojat

## Lähteet

## Aiheesta muualla
Turku-Pesiksen tilastoja (UrheiluSuomi.com)
Kellokosken sairaala

**Ohkolan sairaala** (aiemmalta nimeltään **Kellokosken sairaala**) on Kellokosken taajamassa sijaitseva HUS-yhtymän Keski-Uudenmaan hyvinvointialueella toimiva psykiatrinen sairaala. Vanha Kellokosken sairaalatoiminta jatkuu edelleen samassa taajaman Mäntsälän puoleisessa osassa Hyökännummella Ohkolan sairaalan nimellä. Kellokosken sairaalatoiminnan siirryttyä Ohkolaan ovat Kellokosken keskustassa olevat vanhat sairaalarakennukset jääneet tyhjilleen.

## Historia
Kellokosken sairaala perustettiin vuonna 1915 entisen Kellokosken kartanon maille. Sairaalan päärakennus rakennettiin vanhaan kartanorakennukseen. Sairaala-aluetta laajennettiin useaan otteeseen ja sairaalan rakennuskanta onkin heterogeenistä. Sairaalarakennuksien lisäksi rakennettiin henkilökunnan asuintaloja ja talousrakennuksia. Vielä 1970-luvulla sairaala kasvoi, mitä varten rakennettiin uusia osastorakennuksia. Kellokosken sairaala oli vuosia keskeinen osa kellokoskelaisten identiteettiä ja se oli myös merkittävä työllistäjä. Sairaala myös hallitsee kyläkuvaa. Moni sairaalan työntekijä oli persoonallisuutensa takia tuttu paikkakuntaisille, uusimmista ylilääkäreistä etenkin Ilkka Taipale. Vuonna 2015 HUSin hallitus teki erimielisen päätöksen, jonka mukaan sairaala lakkautetaan ja psykiatriset osastot siirretään muihin sairaaloihin. Päätös ei kuitenkaan lopulta täysimääräisesti toteutunut.  

Kellokosken vanhalla sairaala-alueella on Kellokosken sairaalamuseo, joka on avoinna kesäaikaan. Siellä järjestetään myös erilaisia tapahtumia.

## Sairaala nykyään
 

Kellokosken sairaalan toiminta painottui Kellokosken keskustassa sijainneisiin sairaalarakennuksiin, mutta 2020-luvulle tultaessa Kellokosken sairaalan jäljellejääneet toiminnot keskitettiin Ohkolan sairaalarakennukseen. Vuonna 2024 HUS päätti luopua suunnitelmistaan sairaalan lakkauttamisesta. Päätöksen myötä Ohkolaan jää oikeuspsykiatrinen sairaalahoito. Samalla HUS päätti rakentaa Ohkolaan uuden sairaalarakennuksen, joka hyödyntää myös jo olemassa olevia tiloja. Uudisrakennuksen peruskivi muurattiin marraskuussa 2024 ja uudisrakennuksen pitäisi valmistua vuoteen 2026 mennessä. Se rakennetaan nykyisen sairaalarakennuksen edessä olevalle puistoalueelle. Valmistuessaan rakennukseen tulee 56 potilaspaikkaa.

Ohkolan sairaalan tehtäviin kuuluu psyykkisistä häiriöistä kärsivien potilaiden tilanteen kohentaminen ja sairauteen liittyvän kärsimyksen ja haitan vähentäminen. Siellä on oikeuspsykiatristen ja vaikeahoitoisten potilaiden kuntoutusta ja hoitoa, siellä tehdään myös oikeuden määräämiä mielentilatutkimuksia ja väkivaltariskiarvioita, sekä lisäksi siellä on asumiskuntoutusyksikkö Kalliomaa.

## Lähteet

## Kirjallisuutta
* 

## Aiheesta muualla
* Kellokosken sairaalamuseon sivut 
*Kellokosken sairaalan juhlakirja  (pdf)
Garry Birtles

**Garry Birtles** (s. 27. heinäkuuta 1956 Nottingham, Englanti) on englantilainen jalkapalloilija ja jalkapallovalmentaja. Hän oli vuosina 1979 ja 1980 voittamassa Euroopan cupia Nottingham Forestin joukkueessa mutta epäonnistui Manchester Unitedissa ja palasi vuonna 1982 takaisin Nottinghamiin.

Birtles pelasi Englannin maajoukkueessa kolme ottelua vuonna 1980. Yksi otteluista oli EM-lopputurnausottelu Italiaa vastaan.

## Lähteet
Rakas vaimo, armas anoppi

**Rakas vaimo, armas anoppi** on Heikki Luoman kirjoittama itsenäinen jatko-osa näytelmälle Akkaralli, ja se sai ensiesityksensä vuonna 1996.

Komedia alkaa Veijon ja tämän nuorikon hääyöstä ja seuraa pariskunnan ja uunituoreen anopin yhteiselämän alkua parin viikon ajan. Pakkaa sekoittavat vielä naapurin emäntä ja paikalle saapuva avioliittoneuvoja, tuttu hahmo myös Akkarallista.

## Lähteet

*Näytelmäkirjailijaliitto 

## Aiheesta muualla
* MTV3, 17.06.2007 , Runsas ja tavallistakin kotimaisempi teatterikesä luvassa
Tanssii tähtien kanssa (2. tuotantokausi)

***[[Tanssii tähtien kanssa]]*** -televisiosarjan toinen tuotantokausi esitettiin MTV3-kanavalla keväällä 2007. Ohjelma perustuu formaattiin *[[Dancing with the Stars]]*, jossa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta.

Tuotantokauden ensimmäinen jakso, jossa kerrattiin edellisen kauden tapahtumia, esitettiin 25. helmikuuta 2007. Jakso keräsi noin miljoona katsojaa, ja se oli *[[Salatut elämät|Salattujen elämien]]* jälkeen viikon katsotuin ohjelma. Ensimmäisen kauden tapaan myös muut jaksot keräsivät miljoonayleisön, paitsi finaalilähetyksen jälkeen esitetty kauden viimeinen jakso, jossa kerrattiin kauden tapahtumia. Toisen kauden lähetyksillä oli keskimäärin 1,3 miljoonaa katsojaa. Kauden kolmas suora lähetys 18. maaliskuuta lähetettiin eduskuntavaalien tulosillan vuoksi jo kello 17.30–19.00.

Tuotantokaudella ohjelman juontajina jatkoivat Ella Kanninen ja Marco Bjurström. Myös tuomaristo säilyi ennallaan, eli Jukka Haapalainen, Jorma Uotinen, Mikko Rasila ja Merja Satulehto jatkoivat kilpailun tuomareina.

Kirkan oli tarkoitus osallistua kilpailuun, mutta hän kuoli äkillisesti ennen kilpailun alkua. Kilpailussa Kirkan korvasi kirjailija Roman Schatz.

## Kilpailijat

## Pistetaulukko
:**Vihreä** luku tarkoittaa viikon parhainta pistemäärää.
:**Punainen** luku tarkoittaa viikon huonointa pistemäärää. 
:**Turkoosi** tausta tarkoittaa joukkuetta, joka putosi. 
:**Keltainen** tausta tarkoittaa kilpailun voittajia. 
:**Hopea** tausta tarkoittaa kilpailun 2. sijaa 
:**Oranssi** tausta tarkoittaa kilpailun 3. sijaa

## Tanssit
*Viikko 1: valssi, cha-cha
*Viikko 2: quickstep, rumba
*Viikko 3: tango, jive
*Viikko 4: foxtrot, paso doble
*Viikko 5: samba
*Viikko 6: valssi, cha-cha, quickstep, rumba
*Viikko 7: jive, foxtrot, tango, Paso doble
*Viikko 8: valssi, paso doble, quickstep, cha-cha, freestyle

## Katsojaluvut

## Lähteet

## Aiheesta muualla
* Tanssii Tähtien Kanssa MTV Katsomo
* Tanssii Tähtien Kanssa  C More
* Tanssii Tähtien Kanssa Instagram
* Tanssii Tähtien Kanssa TikTok
* Tanssii Tähtien Kanssa X
* Tanssikupla MTV Katsomo
Aaron Sorkin

**Aaron Benjamin Sorkin** (s. 9. kesäkuuta 1961 New York, New York) on yhdysvaltalainen käsikirjoittaja, näytelmäkirjailija ja elokuvantekijä. Hän on kirjoittanut näytelmät *A Few Good Men* ja *The Farnsworth Invention*, luonut televisiosarjat *[[Sports Night]]* (1998–2000), *[[West Wing]]* (1999–2006), *[[Studio 60]]* (2006–2007) ja *[[Newsroom]]* (2012–2014), sekä käsikirjoittanut elokuvat *[[Kunnian miehiä]]* (1992), *[[Amerikan presidentti]]* (1995), *[[Charlie Wilsonin sota]]* (2007), *[[The Social Network]]* (2010), *[[Moneyball]]* (2011) ja *[[Steve Jobs (vuoden 2015 elokuva)|Steve Jobs]]* (2015). Hän on sekä ohjannut että käsikirjoittanut elokuvat *[[Molly’s Game]]* (2017), *[[The Trial of the Chicago 7]]* (2020) ja *[[The Social Reckoning]]* (2026).

Vuonna 2011 Sorkin palkittiin parhaan sovitetun käsikirjoituksen Oscar- sekä parhaan käsikirjoituksen Golden Globe -palkinnoilla David Fincherin ohjaamasta elokuvasta *[[The Social Network]]*. Elokuva kertoo yhteisöpalvelu Facebookin perustamisesta ja sitä seuranneesta oikeusjutusta. Sorkinin käsikirjoitus perustuu Ben Mezrichin vuonna 2009 julkaistuun *The Accidental Billionaires*-kirjaan.

Sorkinin teoksissa hänen kirjoittamaansa tunnusomaista vikkelää dialogia täydentää usein hänen kanssaan työskentelevän televisio-ohjaaja Thomas Schlammen ominainen ohjaustekniikka ”walk and talk”. Nämä kohtaukset koostuvat pitkistä, yksittäisistä kamera-ajoista, joissa hahmot juttelevat keskenään kävellessään lavasteiden poikki; hahmot liittyvät ja poistuvat keskustelusta samalla kun otto jatkuu katkeamatta.

## Ura
### Televisio
* *[[Sports Night]]* (tv-sarja 1998–2000; vastaava tuottaja, käsikirjoittaja)
* *[[West Wing]]* (tv-sarja 1999–2006; vastaava tuottaja, käsikirjoittaja 1999–2003)
* *[[Studio 60]]* (tv-sarja 2006–2007; vastaava tuottaja, käsikirjoittaja)
* *[[Newsroom]]* (tv-sarja 2012–2014; vastaava tuottaja, käsikirjoittaja)

### Elokuva
* *[[Kunnian miehiä]]* (1992; käsikirjoitus)
* *[[Amerikan presidentti]]* (1995; käsikirjoitus)
* *[[Charlie Wilsonin sota]]* (2007; käsikirjoitus)
* *[[The Social Network]]* (2010; käsikirjoitus)
* *[[Moneyball]]* (2011; käsikirjoitus)
* *[[Steve Jobs (vuoden 2015 elokuva)|Steve Jobs]]* (2015; käsikirjoitus)
* *[[Molly’s Game]]* (2017; ohjaus ja käsikirjoitus)
* *[[The Trial of the Chicago 7]]* (2020, ohjaus ja käsikirjoitus)
* *[[The Social Reckoning]]* (2026, ohjaus ja käsikirjoitus)

## Aiheesta muualla

*
Victor Perez (nyrkkeilijä)

**Victor Perez** (oik. **Victor Younki**, 18. lokakuuta 1911 – 21. tammikuuta 1945) oli tunisianjuutalainen kärpässarjan nyrkkeilijä, joka voitti oman painoluokkansa maailmanmestaruuden vuosina 1931 ja 1932. Hän lopetti nyrkkeilemisen joulukuussa 1938.

Perez kuoli 21. tammikuuta 1945 SS-vartijan ammuttua häntä konepistoolilla.

## Lähteet
Directors Guild of America

**Directors Guild of America** (**DGA**) on yhdysvaltain elokuva- ja televisio-ohjaajien ammattiliitto. Se perustettiin vuonna 1936 nimellä **Screen Directors Guild** ja sai nykyisen nimensä 1960.

DGA edustaa mm. ohjaajia, tuotantopäälliköitä ja apulaisohjaajia sekä elokuvissa että televisiossa. Liitossa on noin 14&nbsp;000 jäsentä, ja sen johtajana on vuodesta 2013 toiminut Paris Barclay. DGA jakaa vuosittain myös palkintoja, joita jaetaan ohjaustyössä kunnostautuneille henkilöille. Ensimmäisen palkintoseremonian DGA piti vuonna 1948.

## DGA:n puheenjohtajat

## Lähteet
LWD Junak

**LWD Junak** oli puolalaisen Lotnicze Warsztaty Doświadczalne-lentokonetehtaan vuonna 1946 suunnittelema sotilaskoulukone, joka oli Puolan ilmavoimien käytössä vuodet 1952-1961. 

Se kehitettiin korvaamaan Jakovlev UT-2. Koneen pääsuunnittelija oli Tadeusz Sołtyk. Koneen ensilento tehtiin 12.7.1949.

## Aiheesta muualla
*Valokuvia
*Kempski, Benedykt. *Samolot szkolno-treningowy Junak*, TBiU #110, Wydawnictwo MON, Warsaw 1986,  
*Krzyżan, Marian. *Samoloty w muzeach polskich*, Wydawnictwo WKiŁ, Warsaw 1983,
Teenagent

**Teenagent** (myös **Teen Agent**) on Metropolis Softwaren kehittämä seikkailupeli. Peli julkaistiin vuonna  Amigalle ja MS-DOS:lle. Peli oli ensimmäinen CD-ROMilla julkaistu peli Puolassa. Peli julkaistiin aluksi sharewarena, johon sai kaksi puuttuvaa osiota rekisteröimällä pelin. Myöhemmin peli julkaistiin freewarena.

## Pelaaminen
Peliä voi pelata englanniksi tai puolaksi.

Pelin päähenkilö Mark Hopper on teini-ikäinen poika, joka saa yhtäkkiä tehtäväkseen lähteä selvittämään eräälle kartanolle, miksi kultaa häviää pankista. Sitä varten hänet värvätään salaiseksi agentiksi.

## Lähteet

## Aiheesta muualla
*
Luettelo jalkapallon maailmanmestaruuskilpailujen lopputurnauksen hattutempuista

Tämä on **luettelo jalkapallon maailmanmestaruuskisojen lopputurnauksessa hattutempun tehneistä pelaajista**. Luettelo käsittää pelaajat, jotka ovat tehneet hattutempun eli vähintään kolme maalia yhdessä maailmanmestaruuskilpailujen lopputurnauksessa, eli karsinnoissa tapahtuneita hattutemppuja ei lasketa luetteloon. Hattutemppuun on ylletty kaikkiaan 54 kertaa 22 turnauksessa. Ainoa turnaus, jossa ei tehty yhtäkään hattutemppua, on Saksan MM-kisat 2006. Eniten hattutemppuja tehtiin Sveitsin MM-kisoissa 1954, jolloin niitä tehtiin peräti kahdeksan. Loppuottelussa hattutempun ovat tehneet englantilainen Geoff Hurst Englannin MM-kisoissa 1966 ja ranskalainen Kylian Mbappé Qatarin MM-kisoissa 2022. Neljä pelaajaa on tehnyt hattutempun kahdesti: Sándor Kocsis (1954), Just Fontaine (1958), Gerd Müller (1970) ja Gabriel Batistuta (1994 ja 1998). Venäläinen Oleg Salenko on ainoa viisi maalia yhdessä ottelussa tehnyt pelaaja.

## Hattutempun tehneet pelaajat

## Maajoukkueittain

## Huomiot
 

## Lähteet
Darwinius masillae

**Darwinius masillae** on noin 47 miljoonaa vuotta vanha kädellisen fossiili, jonka arvellaan liittyvän suoraan ihmisen kantamuotojen sukupuuhun. Löytö julkistettiin 19. toukokuuta 2009.

## Laji ja elintavat
*Darwinius masillae* eli eoseenikaudella, 47 miljoonaa vuotta sitten. Eläimen ainoa toistaiseksi tunnettu fossiili on noin puoli metriä pitkä ja muistuttaa melko paljon nykyisiä puoliapinoita. Eturaajan rakenne osoittaa eläimen kyenneen tarttumaotteeseen. Kynnet ovat nykyisille apinoille tyypilliset ja muutamat muutkin anatomiset piirteet osoittavat, ettei kyseessä ole nykyisten makien vaan varsinaisten apinoiden esimuoto.

Ravinnokseen *D. masillae* on käyttänyt hedelmiä, lehtiä ja siemeniä. Tästä kertoo paitsi eläimen hampaiden rakenne, myös fossiloituneessa yksilössä näkyvät ravinnon jäännökset.

## Fossiili
Tutkijaryhmä antoi *Darwinius masillae*n fossiloituneelle yksilölle kutsumanimen **Ida**. Fossiili löytyi Messelin louhokselta noin 35 kilometrin päästä Messelin kylästä, Saksasta, Frankfurtin eteläpuolelta. Löytö tehtiin jo vuonna 1983, mutta löydön tieteellinen arvo ymmärrettiin vasta sen päädyttyä Oslon luonnontieteellisen museon kokoelmiin vuonna 2007. Alkuperäistä löytäjää ei tiedetä. Se päätyi norjalaisen tutkijan Jørn Hurumin käsiin fossiilikauppiaan kautta.

Poikkeuksellista on fossiilin erinomainen säilyminen: jäännöksestä puuttuu ainoastaan pala vasemmasta alaraajasta. Varsinaisen luurangon ympärillä olevassa kiviaineksessa erottuvat yhä eläimen pehmytkudosten ääriviivat ja ruuansulatuskanavan alueelta on mahdollista nähdä jäännöksiä eläimen ennen kuolemaansa syömästä ravinnosta. "Idan" vasemman eturaajan ranne on murtunut ennen kuolemaa ja oli ehtinyt lähteä luutumaan jo uudelleen. Vammautumisen vuoksi Idan epäiltiin pystyneen liikkumaan vain maassa. Koska osa hampaista on edelleen maitohampaita, yksilön arvellaan olleen noin kahdeksan kuukauden ikäinen. Varhaisilla kädellisillä esiintyvän siitinluun puuttuminen osoittaa yksilön naaraaksi.

Nykyään fossiili on esillä Natural History Museumissa, Lontoossa.

## Tieteellinen arvo
Morfologisten piirteiden perusteella *Darwinius masillae* on niin kutsuttu adapidi ja puoliapinoiden ryhmän edustaja. "Ida" on myös kaikista tunnetuista kädellisten fossiileista parhaiten säilynyt.

Löydön julkistamiseen liittynyttä tiedotusta on arvosteltu sensaatiohakuiseksi ja liioitelluksi.

## Lähteet

## Aiheesta muualla
* Franzen et al. (2009) "Complete Primate Skeleton from the Middle Eocene of Messel in Germany: Morphology and Paleobiology". PLoS One 4 (2), e5723 Alkuperäinen tieteellinen artikkeli 
* Taiteilijan näkemys eläimestä  
*
Joki virtaa, maa pysyy

**Joki virtaa, maa pysyy** on Heikki Luoman kirjoittama näytelmä vuodelta 1998. Sen tapahtumat ovat jatkoa näytelmälle Vieraas maailmas. Sota on ohi ja Antti Martikaisen perhe on joutunut toistamiseen jättämään kotinsa ja kotiseutunsa Karjalan. Paluuta entiseen ei ole ja elämä on jaksettava aloittaa taas kerran alusta. 

## Lähteet
*Näytelmäkirjailijaliitto
Leksvik

**Leksvik** on entinen Norjan kunta Pohjois-Trøndelagin läänissä. Sen rajanaapureita olivat pohjoisessa Verran ja Inderøy ja lännessä Rissa. Etelässä kunta rajoittui Trondheimvuonoon. Sen takana olivat idässä ja etelässä Frosta ja Trondheim.

Leksvik yhdistettiin vuonna 2018 Rissan kanssa uudeksi Indre Fosenin kunnaksi.

Paikkakunnan vanhin tunnettu nimi on kuningassaagoista, joissa se tunnettiin **Ljoksa**na. Nimi on vaihdellut vuosisatojen kuluessa ja Leksvik-nimi otettiin pysyvästi käyttöön vuonna 1917.

Alue on hyvin vuoristoista ja kunnan alueella useat tunturinhuiput nousevat yli 600 metrin korkeuteen.

## Lähteet

## Aiheesta muualla
Kuuban jalkapallomaajoukkue

**Kuuban jalkapallomaajoukkue** on Kuuban kansallinen jalkapallomaajoukkue, jota hallinnoi Kuuban jalkapalloliitto. Kuuba on selvinnyt vain kerran MM-kilpailuihin 1938, jolloin joukkue putosi toisella kierroksella hävittyään Ruotsille. Joukkue on ollut parhaimmillaan puolivälierissä CONCACAF Gold Cupissa.

## Arvokilpailut

### Maailmanmestaruuskilpailut

### CONCACAF Gold Cup/CONCACAF:in Mestaruusturnaus

## Lähteet
Rheksenor

**Rheksenor** () oli kreikkalaisessa mytologiassa usean eri mieshahmon nimi.

* Rheksenor, Khalkiopen isä
* Rheksenor, Nausithooksen poika ja Areten isä, jonka Apollon surmasi nuolellaan.
* Rheksenor, yksi Diomedeen kumppaneista, jotka Afrodite muutti linnuiksi.

## Lähteet
Mussidae

**Mussidae** on kivikorallien heimo. Siihen kuuluu kolmetoista sukua, joista neljää tavataan Atlantilla, kahdeksaa indopasifisella merialueella ja yhtä molemmilla merialueilla. Joitakin lajeja pidetään riutta-akvaarioissa. Mussidae-heimon koralleilla on tyypillisesti paksut, lihaksikkaat polyypit. Siksi niitä kutsutaan joskus liha- tai aivokoralleiksi.

Monet Mussidae-heimon korallit pullistuvat päiväsaikaan imemällä kudoksensa täyteen vettä. Tämän on arveltu liittyvän siihen, että niiden pinta-ala kasvaisi tarpeeksi isoksi, jotta kaikki symbioottiset *[[Zooksantellit|Zooxanthellae]]*-levät saisivat riittävästi tilaa yhteyttää. Yöllä koralli painuu kasaan ja levittää pyyntilonkeronsa, jolla se sieppaa eläinplanktonia.

## Heimoon kuuluvia sukuja
**[[Acanthastrea]]* – muodostavat laajoja litteitä yhdyskuntia, joiden pinta muodostuu rengasmaisista, ananaksen pintaa muistuttavista osasista
**[[Blastomussa]]*
**[[Cynarina lacrymalis|Cynarina]]* – yksi laji, *[[Cynarina lacrymalis]]*, suosittu akvaarioissa
**[[Isophyllastrea]]*
**[[Isophyllia]]*
**[[Lobophyllia]]* – muodostavat puolipallomaisia yhdyskuntia, jotka näyttävät koostuvan solmuilevista nauhoista
**[[Mussa]]*
**[[Mussismilia]]*
**[[Mycetophyllia]]*
**[[Scolymia]]* – yksittäisiä pyöreähköjä polyyppeja
**[[Symphyllia]]* – muodostavat puolipallomaisia yhdyskuntia, jotka koostuvat jatkuvasta nauhasta

## Lähteet
Inventure

**Inventure** on yksi pohjoismaiden kokeneimmista aikaisen vaiheen teknologiayrityksiin sijoittavista pääomasijoitusyhtiöistä. Yritys hallinnoi kolmessa venture capital -rahastossaan (Inventure Fund Ky, Inventure Fund II Ky ja Inventure Fund III Ky) 230 miljoonan euron sijoituspääomaa. Inventure tekee yleisimmin 1-5 miljoonan euron suuruisia sijoituksia, mutta myös aikaisen seed -vaiheen 500-1000 tuhannen euron sijoituksia. Inventure toimii aktiivisena sijoittajana rakentaen kohdeyhtiöidensä kasvustrategiaa ja arvonnousua tiiviin hallitustyöskentelyn ja laajan yhteistyökumppaniverkoston avulla, keskittyen erityisesti kohdeyritysten henkilöstön kehittämiseen sekä uusille markkinoille laajentumiseen. Inventure tekee tyypillisesti sijoituksia ohjelmistoteollisuuteen, terveysteknologiaan, elektroniikkaan, syväteknologiaan.

Inventuren toimitusjohtaja on Sami Lampinen. Yrityksen omistaa sen toimiva johto.

## Sijoitukset
**Inventure Fund Ky (2005-)**
*Beiz
*Beneq
*Canatu
*Conmio
*Fastrax
*Freespee
*Froont
*FRWD
*Iptune
*Merus Power
*Miradore
*MySQL
*Navicore
*Protie
*Rightware
*Scannano
*Silex Microsystems
*Thinglink
*Upstream Engineering
*Valon Lasers
*Web of Trust
*Whitevector

**Inventure Fund II Ky (2014-)**

Series A:
* Aimotive
* Beddit
* Bitbar
* Blueprint Genetics
* Detectify
* Mekitec
Seed:
* Boomlagoon
* Cyberlightning
* Eliademy
* Glimr
* Irofit
* Klevu
* KNL Networks (Kyynel)
* Lingvist
* Mindfield Games
* Spectral Engines
* Wolt
* Yoogaia

**Inventure Fund III Ky (2017-)**

* 12traits
* Abzu
* Commsignia
* Insurello
* Leetify
* Material Exchange
* Mojo
* Noquo Foods
* Omocom
* Platypus
* Qvin
* Swappie
* Whatagraph
* Zaver

## Lähteet

## Aiheesta muualla
*Inventure 
*EVCA  
*FVCA
Absyrtos

**Absyrtos** tai **Apsyrtos** () oli kreikkalaisessa mytologiassa Aieteen poika ja Medeian ja Khalkiopen veli. Hyginus kertoo hänen äitinsä olleen Ipsia, Apollodoroksen mukaan hän oli Idyia ja Apollonios antaa nimeksi Asterodeia. Muut kirjoittajat nimeävät äidiksi vielä Hekaten, Neiairan ja Eurylyten. 

Iasonin haettua kultaisen taljan ja paettua Medeian kanssa, Medeia otti veljensä Absyrtoksen mukaansa. Kun takaa-ajoon lähtenyt Aietes oli saavuttamaisillaan pakenijat, Medeia surmasi veljensä ja paloitteli ruumiin heittäen osat mereen. Aietes keskeytti takaa-ajon kootakseen poikansa ruumiinosat talteen, ja Medeia ja Iason pääsivät pakoon.

Toisen tradition mukaan Aietes lähetti Absyrtoksen ajamaan sisartaan takaa tämän paettua Iasonin kanssa. Absyrtos tavoittikin karkulaiset Korkyran saarella, jossa kuningas Alkinoos otti hänet ystävällisesti vastaan, mutta kieltäytyi luovuttamasta Medeiaa. Absyrtos saavutti pakenijat uudelleen Minervan saaren luona, mutta tuli Iasonin surmaamaksi.

## Lähteet
Haitin jalkapallomaajoukkue

**Haitin jalkapallomaajoukkue** on Haitin kansainvälinen jalkapallomaajoukkue, jota hallinnoi Haitin jalkapalloliitto. Haiti on osallistunut kerran MM-kilpailuihin 1974 selviydyttyään sinne ainoana Pohjois- ja Väli-amerikan eli CONCACAF-alueen maana. Silloin se ei selviytynyt alkulohkostaan jatkoon hävittyään kaikki kolme otteluaan. Italia voitti Haitin maalein 3–1, Puola maalein 7–0 ja Argentiina luvuin 4–1. Haitin molemmat maalit teki Emmanuel Sanon, Italiaa vastaan jopa avausmaalin.

Vuoden 1974 kisojen CONCACAF-ryhmän finaaliin selviytyi vuonna 1973 pelatuista alkulohkoista kuusi maajoukkuetta: Haiti, Meksiko, Guatemala, Honduras, Alankomaiden Antillit, Trinidad ja Tobago. Näiden kuuden jatkokarsinnassa 1973 Haitin joukkue ylsi ykkössijalle häviten vain Meksikolle ja voittaen kaikki muut.   

Maajoukkueen kotistadion Stade Sylvio Cator kärsi huomattavasti Haitin maanjäristyksessä vuonna 2010.

Haitin naisten jalkapallomaajoukkue on myös perustettu ja se pelaa. Sen pelaajien on arveltu joutuneen seksuaalisen kaltoinkohtelun kohteeksi vuonna 2020.  

## Lähteet
Arete (mytologia)

**Arete** () oli kreikkalaisessa mytologiassa Rheksenorin tytär ja faiaakien kuninkaan Alkinooksen puoliso. Suhteesta syntyivät lapset Nausikaa ja Laodamas. Arete itse oli alenevassa polvessa sukua Poseidonille.

Odysseuksen saavuttua Skherian saarelle Athene neuvoi tätä pyytämään apua Aretelta. Arete ottikin hänet ystävällisesti vastaan.

Faiaakien kuningatar Arete ei liity hyveen henkilöitymään Areteen.

## Lähteet

## Aiheesta muualla
Stallari

**Stallari** viittaa seuraaviin:

*Juha Ruusuvuoren romaani *Stallari*
*TV-komediasarja *[[Me Stallarit]]*
*puhekielessä stalinisti, stalinismin kannattaja
Luciano Borsato

**Luciano Roberto Borsato** (s. 7. tammikuuta 1966, Richmond Hill, Ontario) on entinen kanadalainen jääkiekkoilija, joka pelasi keskushyökkääjänä. Hän pelasi NHL:n Winnipeg Jetsissä viiden kauden aikana vuosina 1990–1995 yhteensä 203 runkosarjaottelua. Borsato voitti jääkiekon MM-kilpailuissa pronssia vuonna 1995.
Suomessa Borsato pelasi kahteen otteeseen edustaen ensin Tapparaa ja sittemmin HIFK:a. Kaikkiaan hänelle kertyi 53 liiga ottelua ja niissä 35 maalia ja 78 pistettä.

## Saavutuksia ja palkintoja

* SM-liigassa hopeaa 1999 (HIFK) 

## Tilastot

## Lähteet
* 
* 
* hockeydraftcentral
*
Clebsch–Gordan-kertoimet

**Clebsch–Gordan-kertoimet**, eli **CG-kertoimet** on taulukoitu kokoelma numeroita, joita käytetään kvanttimekaniikassa pyörimismäärän kytkennöissä. Niitä tarvitaan toimittaessa luomis- ja hävitysoperaattoreiden kanssa.  Termi *Clebsch–Gordan-kertoimet* on saanut nimensä saksalaisilta matemaatikoilta Alfred Clebschilta ja Paul Gordanilta.

## Määritelmä

Clebsch–Gordan-kerroin \scriptstyle c voidaan esittää kytkemättömän ja kytketyn kantojen avulla seuraavasti: 

:c_{j_1,j_2,m_1,m_2}^{j,m} = ,

missä siis \scriptstyle j_1 ja \scriptstyle j_2 ovat pyörimismäärät kytkemättömässä kannassa,  \scriptstyle j pyörimismäärä kytketyssä kannassa ja \scriptstyle m=m_1+m_2. Jos on tiedossa yllä olevan yhtälön oikea puoli, eli tiedetään arvot termeille \scriptstyle j_1, \scriptstyle j_2 jne, niin Clebsch–Gordan-kerroin voidaan etsiä taulukosta . 

Clebsch–Gordan-kertoimien avulla voidaan siis esittää kytketty tila kytkemättömän tilan avulla 

:|j_1, j_2, j, m> = |j_1, j_2, m_1, m_2> \,\!
:|j_1, j_2, j, m> = \sum_{m_1,m_2} c_{j_1,j_2,m_1,m_2}^{j,m} |j_1, j_2, m_1 ,m_2>  \,\!.

## Lähteet
NHL-kausi 2009–2010

**[[NHL]]-kausi 2009–2010** oli NHL:n 92. kausi. Kausi alkoi 2. lokakuuta ja runkosarja päättyi huhtikuussa 2010. Pudotuspelit päättyivät 10. kesäkuuta 2010 Chicago Blackhawksin voitettua Philadelphia Flyersin kuuteen otteluun venyneessä finaalisarjassa.

Kausi avattiin Pohjois-Amerikassa, mutta Helsingissä ja Tukholmassa pelattiin kummassakin kaksi peliä.

NHL-kausi oli myös olympiatauolla helmikuussa 2010 ja olympiakisoja pelattiin Vancouver Canucksin kotiareenalla General Motors Placessa. 

## Sarjataulukot

### Itäinen konferenssi

### Läntinen konferenssi

*Taulukot on päivitetty 2. tammikuuta 2011.*

## Runkosarjan pelaajatilastot
### Pistepörssi

## Pudotuspelit

## Pudotuspelien pelaajatilastot
### Pistepörssi

## Palkinnot

## Suomalaiset NHL:ssä 2009-10

Kauden 2009-10 aikana NHL:ssä pelasi 30 suomalaista kenttäpelaajaa ja 8 maalivahtia.

### Suomalaisten NHL pelaajien pistepörssi kaudella 2009-10

## Katso myös
* Jääkiekko talviolympialaisissa 2010 – miesten turnaus
* Luettelo NHL-joukkueiden nykyisistä kapteeneista - joukkueiden kapteenistot kauden alussa

## Lähteet
* NHL:n runkosarjan pistepörssi kaudella 2009-10 @ QuantHockey
* NHL:n pudotuspelien pistepörssi kaudella 2009-10 @ QuantHockey
* Suomalaiset NHL:ssä kaudella 2009-10 @ QuantHockey
Shin'ichi Kameoka

**Shin'ichi Kameoka** (, s. 23. maaliskuuta 1963) on japanilainen videopelisuunnittelija, joka toimii Nintendon omistaman Brownie Brown -studion pääjohtajana. Kameoka on työskennellyt lähinnä hahmosuunnittelijana useissa roolipeleissä, esimerkkinä Square Enixn tuottama *[[Seiken densetsu]]* -sarja. Hän on toiminut myös art directorina *[[SaGa Frontier]]issa* ja tuottajana *[[Mother 3]]*:ssa.

## Pelit

## Lähteet

## Aiheesta muualla
* Shin'ichi Kameoka MobyGamesissa
Chico Landi

**Francisco Sacco Landi**, paremmin tunnettu nimellä **Chico Landi** (14. heinäkuuta 1907 – 7. kesäkuuta 1989), oli brasilialainen F1-kuljettaja. Hän osallistui kuuteen F1-osakilpailuun kausilla 1951–1953 ja 1956. Hän ajoi neljänneksi Argentiinan GP:ssä 1956, jakaen sijoituksensa Gerino Gerinin kanssa, saavuttaen 1,5 MM-pistettä. Landin pisteet olivat ensimmäiset brasilialaisen kuljettajan saavuttamat MM-pisteet.

Landi oli ensimmäinen brasilialainen, joka ajoi Ferraria F1-kilpailussa. Hän voitti Barin GP:n vuonna 1948.
 
## Formula 1-tulokset
Tulokset:

Jaettu auto

(**lihavointi** tarkoittaa paalupaikkaa ja *kursivointi* kilpailun nopeinta kierrosta)

## Lähteet
Hermann Lang

**Hermann Lang** (6. huhtikuuta 1909 Stuttgart, Baden-Württemberg, Saksa – 19. lokakuuta 1987 Stuttgart, Baden-Württemberg, Saksa) oli saksalainen F1-kuljettaja. Hän osallistui kahteen F1-osakilpailuun kausina  ja . Hän saavutti kaksi MM-pistettä ajamalla viidenneksi Sveitsin GP:ssä 1953.

Ennen ryhtymistään kilpa-autoilijaksi Lang työskenteli Mercedeksen tehtaalla. Lang voitti Tripolin GP:n vuonna 1937 ja vuonna 1939 viisi kilpailua kahdeksasta, kuten Belgian, Sveitsin ja Ranskan GP:n. Toisen maailmansodan alettua Lang pääsi kilpailemaan seuraavan kerran vuonna 1946. Vuonna 1949 hän kilpaili F2-luokassa ja Le Mansin kilpailussa 1952, jonka hän voitti yhdessä Fritz Reissin kanssa. Hän palasi Mercedeksen tehtaalle vuonna 1954.

## Lähteet
Jääkiekon 3. divisioonan maailmanmestaruuskilpailut 2008

**Jääkiekon 3. divisioonan maailmanmestaruuskilpailut 2008** pelattiin Luxemburgissa 31. maaliskuuta – 4. huhtikuuta 2008. Turnauksen kaksi parasta maata nousivat 2. divisioonan maailmanmestaruuskilpailuihin vuonna 2009.

## Lopputulokset

## Ottelut

## Lähteet
* Turnaus IIHF:n sivuilla
Eric B. & Rakim

**Eric B. & Rakim** on yhdysvaltalainen hip hop -duo Long Islandista, New Yorkista. Duo koostuu Eric B:stä (syntynyt Eric Barrier) ja MC Rakimista (syntynyt William Michael Griffin, Jr.). He julkaisivat neljä albumia vuosina 1985–1992. Yhtyeen MC:tä Rakimia pidetään yhtenä kaikkien aikojen parhaimmista rap-muusikoista.

## Diskografia
* *[[Paid in Full]]* (1987)
* *[[Follow the Leader (Eric B. & Rakim)|Follow the Leader]]* (1988)
* *[[Let the Rhythm Hit ’Em]]* (1990)
* *[[Don’t Sweat the Technique ]]* (1992)

## Lähteet
Rescue Me

**Rescue Me** voi tarkoittaa seuraavia asioita:

## Musiikki
* ”Rescue Me”, Buckcherryn musiikkikappale ja single albumilta *[[Black Butterfly]]* (2008)
* ”Rescue Me”, Fontella Bassin musiikkikappale ja single albumilta *[[The New Look]]* (1966)
* ”Rescue Me”, Freak of Naturen musiikkikappale ja single albumilta *[[Freak of Nature (Freak of Naturen albumi)|Freak of Nature]]* (1993)
* ”Rescue Me”, Hawthorne Heightsin musiikkikappale ja single albumilta *[[Fragile Future]]* (2008)
* *[[Rescue Me (Tom Jonesin albumi)|Rescue Me]]*, Tom Jonesin albumi
* ”Rescue Me”, Madonnan musiikkikappale ja single albumilta *[[The Immaculate Collection]]* (1990)
* ”Rescue Me”, Hanna Pakarisen musiikkikappale ja single albumilta *Love in a Million Shades* (2009)
* ”Rescue Me”, Y&T:n musiikkikappale ja single albumilta *[[Earthshaker]]* (1981)
* ”Rescue Me”, Zebraheadin musiikkikappale ja single albumilta *[[MFZB]]* (2003)

## Muut
* *[[Asema 62]]* (*Rescue Me*), yhdysvaltalainen televisiosarja
* *[[Rescue Me! – Koirien tarina]]*, Yleisradion dokumenttisarja vuodelta 2023
* *[[Teinibaretti]]* (*Rescue Me*), yhdysvaltalainen seikkailuelokuva vuodelta 1992
Oldham (täsmennyssivu)

**Oldham** voi viitata muun muassa seuraaviin paikkoihin, henkilöihin tai asioihin:

Paikannimenä:
* Oldham, englantilainen kaupunki.

Sukunimenä:
* Andrew Loog Oldham (s. 1944), englantilainen manageri ja musiikkituottaja
* Frances Oldham Kelsey, o.s. Oldham (1914–2015), kanadalaissyntyinen yhdysvaltalainen farmakologi, kieltäytyi myöntämästä myyntilupaa talidomidi-lääkkeelle
* Megan Oldham (s. 2001), kanadalainen freestylehiihtäjä
* Sam Oldham (s. 1993), brittiläinen telinevoimistelija
* Will Oldham (s. 1970), yhdysvaltalainen laulaja
* William Kavanaugh Oldham (1865-1938), yhdysvaltalainen poliitikko.

Urheiluseurana:
* Oldham Athletic AFC, englantilainen jalkapalloseura.
Tipper Gore

**Mary Elizabeth "Tipper" Gore** (o.s. *Aitcheson*, s. 19. elokuuta 1948 Washington D.C.) on Yhdysvaltain entisen varapresidentin Al Goren ex-vaimo. Tipper Gore on valokuvaaja ja hyväntekeväisyysaktiivi, joka tunnetaan erityisesti toiminnastaan Parents Music Resource Centerissä. Tipper Gore on kirjoittanut myös useita kirjoja. Lempinimensä "Tipper" hän sai äidiltään suosikkikehtolaulunsa "Tippy Tippy Tin" mukaan.

Virginian Arlingtonissa varttunut Tipper Gore on opiskellut psykologiaa. Hän suoritti alemman korkeakoulututkinnon Bostonin yliopistossa valmistuen vuonna 1970 ja maisterin tutkinnon Vanderbiltin yliopiston George Peabody Collegessa valmistuen vuonna 1975. Gore työskenteli *Nashville Tennessean* -lehden uutisvalokuvaajana, kunnes Al Gore valittiin kongressiin vuonna 1976.

## Kirjoittajana

Gore on julkaissut useita kirjoja kuten: 
* *Raising PG Kids in an X-Rated Society*, 1987, 
* *Picture This: A Visual Diary*, 1996, 
* *From the Bottom of Our Hearts*, 2002,  (esipuhe)
* *Joined at the Heart: The Transformation of the American Family*, 2002, , (yhdessä Al Goren kanssa)
* *The Spirit of Family*, 2002,  (yhdessä Al Goren kanssa)

## Perhe

Tipper ja Al Gore menivät naimisiin toukokuussa 1970. Pariskunnalla on neljä lasta (s. 1973, 1977, 1979 ja 1982). Pari erosi vuonna 2010.

## Lähteet

## Aiheesta muualla
Langley

**Langley** voi viitata seuraaviin asioihin:
## Paikat
### Kanada
* Langley, kunta Brittiläisessa Kolumbiassa, Kanadassa
* Langley, kaupunki Brittiläisessa Kolumbiassa
* Langley, vaalipiiri Brittiläisessä Kolumbiassa.

### Ranska
* Langley, kunta Vosgesin departementissä.

### Englanti
;Asutuskeskukset
* Langley (Cheshire)
* Langley (Derbyshire)
* Langley (Essex)
* Langley (Gloucestershire)
* Langley (Hampshire)
* Abbots Langley
* Kings Langley, Hertfordshire
* Langley (Hertfordshire)
* Langley (Kent)
* Langley Park
* Langley Street
* Langley (Northumberland)
* Langley (Oxfordshire)
* Langley (Suur-Manchester)
* Langley (Sandwell)
* Langley (Berkshire)
* Langley (Somerset)
* Langley (Warwickshire)
* Langley (West Sussex)
* Langley Burrell, Wiltshire
* Langley Common, Derbyshire
* Langley Heath, Kent
* Langley Green (Crawley)
* Langley Green (Sandwell)
* Langley Lower Green, Essex
* Langley Upper Green, Essex
* Langley Mill, Derbyshire
** Langley Mill Pottery, entinen saviteollisuusyhtiö.
;Muut
* Langleyn linna
* Langleyn kappeli

### Yhdysvallat
* Langley (Arkansas)
* Langley (Etelä-Carolina)
* Langley (Oklahoma)
* Langley (Virginia), CIA:n päämaja
* Langley (Washington)
* Langleyn lentotukikohta Hamtonissa, Virginiassa
* Langley Avenue, Pittsburgh, Pennsylvania
* Langleyn katettusilta, St. Josephin piirikunta, Michigan
* Langley High School, McLean, Virginia
* Langley Island (Maryland) 
* Langley Island (Massachusetts)
* Langley Park
* Langley Research Center (NASA), Hampton, Virginia
* Langley Street (Yhdysvallat)
* Mt. Langley.

## Henkilöitä

* John Langley (1896–1967), yhdysvaltalainen jääkiekkomaalivahti 
* Samuel Pierpont Langley (1834–1906), yhdysvaltalainen tähtitieteilijä, fyysikko ja ilmailun pioneeri.

## Muut
* langley, säteilyenergian jakautumisen mittayksikkö
* Langley, kilpa-autojen valmistaja
* Nissan Langley, automalli (joidenkin Nissan Pulsarin malliversioiden nimi Japanissa)
* 3866 Langley, päävyöhykkeen asteroidi.

;Yhdysvaltain laivasto
* ''USS Langley'' (CV-1), lentotukialus
* ''USS Hammann'' (DE-131), Edsall-luokan saattuehävittäjä
* ''USS Langley'' (CVL-27), Independence-luokan lentotukialus.
Morris Cerullo

**Morris Cerullo** (20. lokakuuta 1931 – 10. heinäkuuta 2020) oli Morris Cerullo World Evangelism -järjestöä johtava yhdysvaltalainen evankelista. Hän kasvoi ortodoksijuutalaisessa orpokodissa, josta kaksi enkeliä hänen mukaansa johdatti hänet pois. Hän myös väitti kohdanneensa taivaassa itsensä Jumalan. Hänen maineensa perustui evankeliumin julistamisen lisäksi hänen väitettyihin yliluonnollisiin kykyihinsä, ennen kaikkea parantamiseen taitoon.

Cerullo käyttää itsestään nimitystä "tohtori", vaikka hänellä ei todellisuudessa ollut tohtorin arvoa. Hän julkaisi kymmeniä kirjoja. Hän viittasi julistustyöhönsä "ihmeristiretkinä", joiden yhteydessä "rammat kävelevät, sokeat näkevät ja kuurot kuulevat".

Cerullo toimi vuosikymmenten ajan yhteistyössä vaimonsa Theresan kanssa. 

## Lähteet

* http://www.ondoctrine.com/10cerull.htm
* http://www.mcwe.com/
* http://www.cephas-library.com/evangelists/evangelist_morris_cerullo_fraud.html
Aurinkomyrsky (kirja)

**Aurinkomyrsky** () on Åsa Larssonin esikoisdekkari. Sen ruotsinkielinen alkuteos ilmestyi vuonna 2003 Bonnierin kustantamana. Suomenkielinen käännös julkaistiin 2005 Katriina Savolaisen kääntämänä ja Otavan kustantamana. Kirja palkittiin Ruotsin parhaana esikoisdekkarina vuonna 2003.

*Aurinkomyrkyssä* selvitetään Kiirunan vastarakennetussa Kristallikirkossa tapahtunutta Viktor Strandgårdin kuolemaa.

*Aurinkomyrskyssä* alkanut tarina jatkuu Åsa Larssonin dekkarissa *[[Sudentaival (kirja)|Sudentaival]]*.

Kirjaan perustuvan elokuvan *[[Aurinkomyrsky (elokuva)|Aurinkomyrsky]]* on vuonna 2007 ohjannut Leif Lindblom.

## Lähteet
Rancagua

**Rancagua** on kaupunki Keski-Chilessä, 87 kilometriä pääkaupunki Santiagosta. Rancaguan väkiluku vuonna 2002 oli 214&nbsp;344. Rancaguan suurkaupunkialueeseen kuuluu myös Michalin kaupunki, niiden yhteinen väkiluku vuonna 2017 oli noin 290 000.

Rancaguaan on hyvät rautatie- ja maantieyhteydet, jotka tukevat sen kauppaa ja teollisuutta. Siellä jalostetaan kuparia, jota saadaan kaupungin lähellä sijaitsevasta kuparikaivoksesta, joka kuuluu maailman suurimpiin.

Rancaguassa toimii myös yliopisto.

## Lähteet
Jani Hurula

**Jani ”Hurtsi” Hurula** (s. 2. kesäkuuta 1981 Kittilä) on suomalainen rumpali. Hän soittaa yhtyeissä Silent Voices, Isäntä Meidän, Cain’s Offering ja The Dark Element. Hän on myös kiertänyt alkuperäisen Iron Maiden -laulaja Paul Di’Annon yhtyeen rumpalina. Hurtsi perusti ThündermüG yhtyeen vuonna 2021. Bändi on julkaissut kaksi EP:tä; Thündermüg (2021) ja Ninja (2023)

## Aiheesta muualla

*
Eufex

**Eufex Oy**, myöhemmin **Eufex Pankki Oyj**, oli vuosina 2000–2014 toiminut suomalainen sijoituspalveluyritys, joka toimi lyhyen aikaa myös pankkina.  

Eufex Pankin ja Elite Pankkiiriliikkeen fuusiosta syntyi Elite Varainhoito vuonna 2014.  

## Historia
Eufex Oy:n perustivat vuonna 2000 Anders Ekholm ja Daniel Pasternack. Ennen työskentelyään Eufexissa Ekholm ja Pasternack väittelivät molemmat tohtoreiksi Svenska handelshögskolanista rahoituksen alalta. Pasternack oli toiminut Nordean riskienhallintatehtävissä ja Ekholm Aros Securities -pankkiiriliikkeessä kvantitatiivisena analyytikkona. Eufexin toiminta keskittyi heti perustamisen jälkeen erityisesti sijoitusrahastojen seurantaan ja tutkimukseen. Eufex lanseerasi ensimmäisen version rahastovälityspalvelustaan vuonna 2003 ja vuonna 2006 yhtiö laajensi tuotevalikoimaansa varainhoitopalveluihin. Helmikuussa 2008 perustettiin Eufexin tytäryhtiö Eufex Rahastohallinto Oy, joka tarjosi rahastojen hallinnointipalveluja. 

Toukokuussa 2011 Finanssivalvonta myönsi Eufexille pankkitoimiluvan, jonka johdosta yhtiön nimi muuttui Eufex Pankki Oyj:ksi. Marraskuussa 2011 perustettiin Eufex Pankki Oyj:n osakkuusyhtiö Eufex Yhteisöpalvelut Oy, joka vastasi konsernin instituutionaalisten asiakkaiden hoidosta.

Vuodesta 2007 vuoden 2010 kevääseen Eufex oli Aurator Varainhoito Oy:n tytäryhtiö, jonka jälkeen se oli Aurator Varainhoito Oy:n osakkuusyhtiö vuoden 2012 loppuun saakka. Evli Pankin ostettua 90 % Aurator Varainhoito Oy:stä siirsi Aurator Varainhoito osittaisjakautumisella osuutensa Eufex Pankki Oyj:ssä kokonaan uuteen yhtiöön nimeltä Aurada.

Pankin toimitusjohtajaksi valittiin 16.4.2012 Jyri Suonpää, joka siirtyi tehtävään Aurator Varainhoito Oy:n varainhoitajan tehtävästä.

Keväällä 2013 Eufex Pankki ilmoitti lopettavansa pankkitoiminnan heikon kannattavuuden vuoksi. Ilmoituksen jälkeen pankki sai Finanssivalvonnalta julkisen varoituksen useista laiminlyönneistä, joista huokui huolimattomuus.

## Toiminta
Eufex Pankki tarjosi rahastotutkimusta, rahastovälitystä ja rahastovarainhoitoa sekä toukokuussa 2011 saadun pankkitoimiluvan myötä myös pankkipalveluja. Eufex konserniin kuului myös Eufex Pankki Oyj:n täysin omistama Eufex Rahastohallinto Oy , joka oli sijoitusrahastojen hallinnointipalveluihin erikoistunut suomalainen rahastoyhtiö, joka tarjosi sijoituspalveluyrityksille pääasiassa sijoitusrahastojen arvonlaskentaan, osuusrekisterin hoitoon ja hallintoon liittyviä palveluita, sekä osakkuusyhtiö Eufex Yhteisöpalvelut Oy .  

Eufex Pankki Oyj, Eufex Rahastohallinto Oy ja Eufex Yhteisöpalvelut Oy toimivat Helsingissä, Eteläesplanadilla.

Pankkitoimintansa aikana Eufex Pankki tarjosi asiakkailleen muun muassa eri rahastoyhtiöiden sijoitusrahastoja sekä määräaikaistalletuksia.

## Fuusio
Auratumin osakkuusyhtiö Aurada myi Eufex Pankin osakkeensa Elite Pankkiiriliike Oy:lle syksyllä 2013.

Kaupan jälkeen Eufex Pankki fuusioitiin Eliteen keväällä 2014. Fuusion tuloksena syntyi Elite Varainhoito -konserni, joka myöhemmin muuttui EAB:ksi ja listautui.

## Lähteet
* Eufexin kotisivut

### Viitteet
Lahjomattomat (vuoden 1959 televisiosarja)

**Lahjomattomat** oli vuosina 1959–1963 esitetty yhdysvaltalainen draama- ja rikosohjelma, jonka tuotti American Broadcasting Company. Sarja perustui samannimiseen kirjaan Eliot Nessistä ja Oscar Fraleystä, kahdesta chicagolaisesta poliisista, jotka taistelevat korruptiota ja mafiaa vastaan. Heillä on lempiniminään *Lahjomattomat*. Sarjasta tehtiin vuonna 1987 Brian De Palman ohjaama samanniminen elokuva.

## Vierailevia tähtiä
Huomattavimmat vierailevat tähdet sarjassa olivat:

*Claire Trevor
*Jack Lord
*Francis De Sales
*Robert Karnes
*Lee Marvin, James Caan ja Roy Thinnes
*Mike Connors
*Martin Balsam
*Peter Falk
*Gregg Palmer
*Telly Savalas
*Russ Conway
*Lee Van Cleef 
*Herbie Faye
*Charles Bronson
*Barbara Stanwyck
*Robert Redford
*Robert Duvall
*Elizabeth Montgomery
*Dorothy Malone
## Lähteet
Kuukalenteri

**Kuukalenteri** on Kuun vaiheisiin perustuva kalenteri.  Siinä kuukausi alkaa aina uudenkuun aikoihin. Koska synodisen kuukauden pituus on hieman yli 29 vuorokautta, luetaan tällaisessa kalenterissa kuukauteen vaihdellen 29 tai 30 päivää. Kaksitoista tällaista kuukautta on 354,37 vuorokautta, josta käytetään nimitystä *kuuvuosi*.

Ainoa laajalti käytössä oleva puhdas kuukalenteri on islamilainen kalenteri, jonka vuodessa on aina 12 kuun vaiheiden mukaan määräytyvää kuukautta ja vuodessa näin ollen 354 tai 355 päivää. Sen kuukaudet eivät ole sidottuja tiettyihin vuodenaikoihin, vaan ne siirtyvät esimerkiksi päivätasauksiin ja päivänseisauksiin nähden joka vuosi 11 päivää aikaisemmiksi ja kiertävät noin 33 vuodessa kaikkien vuodenaikojen ympäri. Islamilaista kalenteria käytetään pääasiassa vain uskonnollisissa yhteyksissä, mutta esimerkiksi Saudi-Arabiassa myös arki- ja liike-elämässä sekä valtionhallinnossa.

Useimmat muut kuukalentereiksi sanotut kalenterit ovat oikeastaan kuu-aurinkokalentereita eli *lunisolaarisia kalenterita*.  Niissäkin kuukausi vaihtuu aina uudenkuun aikoihin, mutta määrävälein lisätään kalenterivuoteen kolmastoista kuukausi, jotta kalenterikuukaudet pysyisivät suunnilleen samana vuodenaikana. Sellaisia ovat esimerkiksi juutalainen ja vanha kiinalainen ajanlasku sekä vanhalla ajalla babylonialainen kalenteri ja antiikin kreikkalainen kalenteri.

## Katso myös
*Aurinkokalenteri
*Kalenteririitti